ত্রিদিব রায়
রাজা ত্রিদিব রায় () (১৪ মে ১৯৩৩ – ১৭ সেপ্টেম্বর ২০১২) ছিলেন বর্তমান বাংলাদেশের পার্বত্য চট্টগ্রামের চাকমা জনগোষ্ঠীর ৫০তম রাজা। ১৯৫৩ সালের ২ মে থেকে ১৯৭১ সাল পর্যন্ত তিনি রাজা ছিলেন। পাকিস্তানে তিনি একজন লেখক, কূটনৈতিক, বৌদ্ধ ধর্মীয় নেতা ও রাজনীতিবিদ হিসেবে পরিচিত। ১৯৮১ থেকে ১৯৯৪ সাল পর্যন্ত তিনি আর্জেন্টিনায় পাকিস্তানের রাষ্ট্রদূত হিসেবে দায়িত্বপালন করেছেন। পাকিস্তান সরকার তাকে আজীবন মন্ত্রী হিসেবে ঘোষণা করে। ত্রিদিব রায় ২০১২ সালের ১৭ সেপ্টেম্বর মারা যান।
ত্রিদিব রায়
ত্রিদিব রায় "দ্য ডিপার্টেড মেলোডি" নামে স্মৃতিকথা লিখেছেন। এতে পার্বত্য চট্টগ্রাম ও চাকমা রাজাদের ইতিহাস ও সংস্কৃতি বিষয়ে বিবরণ রয়েছে। তার অন্যান্য বইয়ের মধ্যে রয়েছে "কালেকশন অব শর্ট স্টোরিস" (উর্দুতে অনূদিত) ও "সাউথ আমেরিকান ডায়েরি"।